Guthy Miklós – Sticky Note Consulting
Közgazdász, agilis tanácsadó, coach, szervezet fejlesztési szakértő vagyok. 11 évet töltöttem a Virgonál. Webes fejlesztési projekteket vezettem, majd egy időben operációs igazgató voltam. 2013-tól vezetője voltam a Virgo agilis átalakításának, melynek során meghonosodtak az új, lean szemléletű tervezési és fejlesztési módszerek és bevezetésre került a scrum.Különösen büszke vagyok rá, hogy Virgoban sikerült létrehozni egy Scrum Master közösséget, amely élére állt a szervezet folyamatos fejlesztésének.
Az elmúlt években főleg agilis bevezetéssel és tanácsadással foglalkoztam, azon belül is a termék fejlesztés, inkubálás a kedvenc területem. A Lechnerben bevezettük a Lean inceptiont. Az év elején tartottunk egy konferenciát Design Sprintről. Saját termék fejlesztési eredmény az Urbango, amit nulláról hoztunk létre, tőke nélkül, munka mellett lean módszerekkel.
Szívesen és gyakran adok elő és szívesen segítek előadások előkészítésében is.